# Møtereferat

|  |  |
| --- | --- |
| **Forfall** | Alice Helgøy, Eileen Rag Norheim |
| **Referent** | Jarand Mikael Larsen-Rodvelt  Sjernarøy oppvekstsenter |
| **Saksref.** | 2025/227470-2 |
| **Dato** | 19.05.2025 |
| **Møtedato/-tid** | 19.05 kl 17.00 |

# Referat SU/SMU 2-2025

|  |  |  |
| --- | --- | --- |
| **Saksnr.** | **Beskrivelse** | **Ansvarlig** |
| 1 | Matpengar i SFO og barnehage aukast med 100 kr. Det vil seie ny pris i SFO er 300 kr/mnd og i barnehagen 500 kr/mnd. Dette gjeld frå august 2025.  Me handlar alt lokalt, noko som gjer ein meirkostnad. Me ønskjer å halde fram med dette. Me ligg endå relativt lavt i pris samanlikna med andre verksemder. |  |
| 2 | Skulerute 2026/2027. Grunna utsetjing av SU-møte er me for seine til å eventuelt kome med innspel, men skuleruta er teke til etterretning. |  |
| 3 | Rutine ved elevfråvær som ikkje skuldast sjukdom.  Spørsmål frå skulen om det er ønskeleg at skulen tilbyr eit alternativt opplegg for elevane når dei reiser på timeavtalar eller har andre permisjonar. Dette då ein tannlegetime kan legge beslag på ein heil skuledag og dermed kan bidra til at elevar mistar mykje skule.  Me vert einige om å forsøke dette og evaluere på årets siste SU-møte om lag november. Skulen skal ved innvilging av elevpermisjon spørje foreldra om dei ønskjer å få med alternativt undervisningsopplegg til eleven. Opplegget til elevane skal vere tilreikna cirka 1 time og skal vere enkelt skulearbeid/repetisjon. Foreldra tek ansvar for gjennomføringa. Dei yngste kan t.d. få oppgåver som teikning, enkel lesing, repetisjon, medan dei eldste (mellomtrinnet) t.d. kan få matteoppgåver på chromebook. |  |
| 4 | Fastsatt datoar: sommaravslutning 4.juni 2025 og foreldremøte haust 10.september 2025.  Sommaravslutning: felles for oppvekstsenteret. Erstatter foreldrekaffi i barnehagen. SU/FAU ordnar med grillar. |  |
| 5 | Saka var opprinneleg 17.mai men vart erstatta av sakar frå elevrådet:   * Ønskjer mikro. Her har SU og skulen sagt nei tidlegare, og gjer same svar no. * Volleyballnett til sandvolleyballbana: elevrådet skal søkje til idrettslaget først. Om dei ikkje får napp, tar dei det opp igjen i SU som evt kan søkje midler. * Ønskjer skulegensere. Jarand tek det med Irene Norheim som evt tar ansvar for bestilling. |  |
| 6 | Sykkelopplæring og sykkelreglement.  Spørsmål frå skulen korleis foreldregruppa ønskjer at det skal vere. Me blir einige om å (gjen)innføre sykkelopplæringsdag på 4.trinn. Då kan regelen vere at elevar på mellomtrinnet kan sykle til/frå skulen, og sykle på skuleturar i skuletida.  På 1.-4.trinn er det opp til foreldra å avgjere om deira ungar skal sykle til/frå skulen. Det er i så fall på eige ansvar. |  |
| 7 | Ymse   * Ønskje frå FAU om tur for 5-åringane. Har ikkje økonomi til dette. * Foreldre saknar informasjon om overgang bhg-skule. Det vart sendt ut skulebrev tidleg i vår, med info om korleis søkje SFO. Resterande info kjem på førskuledag 12.juni. Ønskje om tidlegare informasjon tar skulen med seg til neste år. Mykje info ligg på nettsida, må minne om at denne finnast. * Korleis vert det neste år? Info kjem i forkant av sommaravslutning, på eit «lyn-foreldremøte». Skulen sender ut info til SU før dette. 1.-3.trinn blir ei kontaktgruppe, med Hilde som kontaktlærar. 4.-7.trinn blir ei kontaktgruppe, med Sandra som kontaktlærar. Klassane delast igjen i to i basisfaga norsk, matematikk og engelsk (ein får då 4 grupper i desse faga). Neste år har alle som skal undervise i norsk, matematikk og engelsk relevant utdanning, det er første gang på mange år. * Etterspør resultat frå foreldreundersøkinga i barnehage. Jarand ettersender til SU. Området me scorar lavast på, er i fht informasjon. Jarand ber om innspel til kva meir informasjon foreldregruppa ønskjer. * Tilbakemelding om at foreldremøtet med mobbeombudet i skulen var bra. * Det er avdekka nettmobbing mellom skuleelevar. Skulen tek dette alvorleg og vil ha fokus på dette framover. Sjekkar opp om me kan få besøk frå politiet til skulen, samt på foreldremøte i haust. Ber foreldregruppa følgje godt med på elevane sine digitale flater. SU/FAU foreslår tid på foreldremøte til diskusjon kring temaet. * Barnehage- og skulefotografering 5.juni. * Neste års SU med ny struktur. 3 foreldre, 3 tilsette og 3 elevar, sekretær kjem utanom. FAU skal ha 6 representantar (2 frå bhg, 2 frå 1.-3., 2 frå 4.-7.), der ein frå kvart trinn stiller i SU. Den andre representanten er vara. Me vel inn på foreldremøte i haust. Kan vere lurt å innstille leiar på førehand. Mons og Yvonne er ikkje på val, det vil seie ein har 4 på val. Kjellaug og Ragnhild stiller til gjenval. * Drift/bygg: rapportering frå foreldregruppa om løst trampolinefeste og laust belegg ute. Jarand melder inn. * Status målformsak. Ingenting nytt. SU-leiar kjem snart med innlegg i Øyposten om korleis framdrifta har vore (fakta i saka). |  |